cyanic-selkie/wikianc huggingface dataset:
Jigeal
Jigeal, "die seun van Natan, uit Soba", is een van die 37 helde van koning Dawid wat in 2 Sam 23 van die Ou Testament van die Bybel genoem word.
Ned Beatty
Ned Beatty (6 Julie 1937–13 Junie 2021) was 'n Amerikaanse akteur. Hy was bekend vir sy rolle in die rolprente Deliverance (1972), Network (1976), Superman (1978), en Shooter (2007).
Jigeal
Die lys van helde kom ook in 1 Kron 11 voor maar (1 Kron 11:).
Neal Arden
Neal Arden (27 Desember 1909 – 4 Junie 2014) was 'n Engelse akteur. Hy was bekend vir sy rolle in die rolprente Life of St. Paul (1938) en The Best House in London (1969), en in die televisiereekse The Quatermass Experiment (1953) en Department S (1969).
Parsi
Die woord پارسیان, uitgespreek "Parsian", i.e., "Parsi" in Persies, beteken letterlik "Persies". Let op dat Farsi 'n Arabirisering van die woord Parsi is, wat as 'n endoniem vir Persies gebruik word, en Persies word in die hedendaagse Iran (Farsi), Afghanistan (Dari), Tadjikistan (Tadjiks), en ander dele van die voormalige Persiese Ryk gebesig, vergelyk Irannese tale.
Nadat Parsi's eeue in Suid-Gujarat, veral Udvada, Valsad en Navsari, deurgebring het, besig die meerderheid van die Parsi-diaspora Gujarati. Een van die bekendste Parsi is Freddie Mercury (gebore Farrokh Bulsara, 1946–1991), sanger van die Britse rockgroep Queen, gebore op die Tanzaniese eiland Zanzibar.
Parsi is bekend vir lugbegrafnisse, waar hul dooies op die stiltetorings geplaas word om deur aasvoëls verslind te word totdat net die droë bene oorbly. 'n Ander bekende instelling is vuurtempels, waarin die Heilige Vuur gehuisves word. Baie Parsi's bly as diaspora in Europa en Noord-Amerika.
Stephen Cole Kleene
Stephen Cole Kleene (hy het sy van self as kleinie uitgespreek) (5 Januarie 1909 – 25 Januarie 1994) was 'n Amerikaanse wiskundige. Hy was een van die studente van Alonzo Church, soos ook Alan Turing, Emil Post en ander, en is veral bekend as 'n grondlegger van die vertakking van wiskundige logika wat as berekenbaarheidsteorie bekend staan, wat later aangewend sou word om 'n grondslag vir teoretiese rekenaarwetenskap daar te stel. Kleene se werk onderlê die ondersoeke na watter funksies berekenbaar is. Verskillende wiskundige konsepte is na hom vernoem, soos die Kleene-hiërargie (wat versamelings na gelang van hul kompleksiteit klassifiseer), Kleene-algebra ('n deels-geordende semiring), die Kleene-ster ('n eenduidige operator op versamelings, ens.), Kleene se rekursiestellings (vir vastepunte op berekenbare funksies) en die Kleene-vastepuntstelling (omtrent 'n vastepunt van monotone funksies). Hy het belangrike bydraes gelewer tot wiskundige intuïsionisme, en in 1956 ook regulêre uitdrukkings ingevoer, wat 'n karakterreeks as 'n soekpatroon definieer.
Bani
Bani, "die Gadiet", is een van die 37 helde van koning Dawid wat in 2 Sam 23 van die Ou Testament van die Bybel genoem word.
Die lys van helde kom ook in 1 Kron 11 voor (1 Kron 11:).
RMS Olympic
Die RMS Olympic was die vlagskip van die Olympic-klas van luukse-passasierstoomskepe (die ander eenhede was die RMS Titanic en die HMHS Britannic) wat deur die Belfast-gebaseerde werf Harland and Wolff vir White Star Line vervaardig en deur hulle bedryf is. Anders as die skip se susterskepe, het dit 'n lang, suksesvolle loopbaan gevolg (1911 tot 1935) en het later as die "Old Reliable" ("Ou Staatmaker") bekend gestaan.
Selek
Selek, "die Ammoniet", is een van die 37 helde van koning Dawid wat in 2 Sam 23 van die Ou Testament van die Bybel genoem word.
Die lys van helde kom ook in 1 Kron 11 (1 Kron 11:).
Drakensberg-seunskool
Die skool maak voorsiening vir 100 tot 120 seuns tussen die ouderdom van 9 en 15 jaar (graad 4 tot 9). Hulle beskik oor 'n 600-sitplek ouditorium, gebou in 1995, waar weeklikse konserte gehou word. Koorlede toer gereeld en het al vertonings in die VSA, Europa, Japan, Taiwan, Hongkong, Mauritius en talle Afrika-lande gelewer.
Geskiedenis
Die skool is op 23 Januarie 1967 deur John Tungay met 21 leerlinge geopen. Tungay het die land deurreis om leerlinge met die hand uit te kies. Hy het sy huis in Durban-Noord, sy melkplaas by Rosetta en sy drukkery verkoop om die skool te befonds.
Die stigterslede van die Drakensberg-seunskoor was: Leslie Legg (Durban); Begley Goodchild (Kroonstad); Rennie Agnew (Durban); Chris van der Merwe (Sasolburg); Francois en Ben Cronje (Standerton); Robert Baumann (Welkom); Rudolph Lewis (Johannesburg); Sakkie Fourie (Edenvale); Derek Dumayne (Durban); Philip, Andrew en David Mortlock (Swartberg); Bill Holesgrove (Umbogintwini); Rodwell Rehse (Oos-Londen); Willem Breedt (Randbrug); Bruce Knowles (Port Elizabeth); Stephen Wilkinson (Durban); Quentin en Gerald Swart (Roodepoort) en Roger Smith (Glenashley).
Die skool se konserte was so gewild, dat 15 addisionele seuns hulle voor die einde van die eerste jaar by die skool aangesluit het. Die inskrywings vir die tweede jaar het tot meer as 50 seuns gestyg. Binne vier jaar het die skool gegroei om vir 120 leerlinge (in verskeie kore) voorsiening te maak, en moes 'n waglys aangelê word.
In 1983 het die koor, op versoek van die Vatikaan, voor 25 000 mense gesing. In 1992 is hulle as die beste koor tydens die Sesde Internasionale Wêreld-seunskoorfees in Pole aangewys.
Fasiliteite
duimnael|regs|300px|Lede van die koor tydens 'n optrede in Oktober 2015 voor die [[Media24-sentrum in Kaapstad.]] Die skool is op 'n 100 akker (40 ha) landgoed in die Drakensberge geleë. Die geriewe was aanvanklik betreklik primitief, en kon as 'n soort plaasskool beskryf word.
Die bou van 'n 600-sitplek-ouditorium in 1995, met moderne klank en beligting, het gehelp om groter gehore tydens hul feeste en weeklikse konserte op Woensdae te huisves. Hulle vorige saal het net sitplek aan 80 toeskouers gebied.
Gedurende 1999 is 'n 34-register Norman & Beard-orrel in die ouditorium geïnstalleer. Die orrel is oorspronklik in 1904 gebou, en is in 1998 deur die skool van die St. George’s United Church in Joubertpark in Johannesburg aangekoop.
'n Nuwe akademiese fasiliteit is in 2006 geopen. 'n Nuwe koshuis is ook opgerig, waarvan die eerste fase in 2009 voltooi is.
Vaalbruin
Vaalbruin is 'n kleur, 'n ligte skakering van bruin.
Kleurkoördinate
Volgens verskeie kleurskemas word vaalbruin as volg voorgestel:
Oncosclera
Oncosclera is 'n genus van sponsdiere uit die klas van die Demospongiae (gewone sponse).
Altaigebergte
Die Altaigebergte is 'n bergreeks tussen Noord-, Oos- en Sentraal-Asië, waar Rusland, die Volksrepubliek China, Mongolië en Kasakstan ontmoet, en waar die riviere Irtisj en Ob ontspring. Die bergmassief gaan in die noordooste na die Sajangebergte oor, en word in die suidooste geleidelik laer, waar dit die hoë plato van die Gobiwoestyn ontmoet. Dit streek van 45° tot 52° N en van 84° tot 99° O. Die Goue Berge van Altai is in 1998 deur Unesco as 'n wêrelderfenisgebied gelys.
Die Altaigebergte is yl bevolk, maar beskik oor 'n etnies diverse bevolking, met etniese groepe soos Russe, Kasakke, Altai en Mongole. Die plaaslike ekonomie is gebaseer op veeteelt van onder meer beeste, skape en perde, landbou, bosbou en mynbou. Die voorgestelde en omstrede Altaïese taalfamilie is na hierdie bergreeks genoem. Daarbenewens is die Russiese deelrepubliek Altai na die Altaigebergte genoem.
Die Altaigebergte word Altain nuruu (Алтайн нуруу) in Khalkha-Mongools, altai-yin niruɣu in Chakhar-Mongools en Altay tuular (Алтай туулар) in Altaïes genoem. Dit word ook Altaı taýlary (Алтай таулары of التاي تاۋلارى) in Kasaks; Altajskije gory (Алтайские горы) in Russies; Altay Taghliri (ئالتاي تاغلىرى of Алтай Тағлири) in Oeigoers; ā'ěrtài shānmài in Chinees (阿尔泰山脉 Vereenvoudigde Chinees, 阿爾泰山脈 Tradisionele Chinees, of اَعَرتَىْ شًامَىْ in Xiao'erjing); en Arteː shanmeː (Артэ Шанмэ) in Dungaans genoem.
Die naam is afgelei van die woord alt vir "goud" in Mongoolse tale en die agtervoegsel -tai vir "met"; dié naam beteken dus "berge met goud". Dit stem ooreen met die ou Chinese naam 金山 "Goudberge". In Turkse tale is die woord vir "goud" altın.
Annie Murphy
Annie Murphy (gebore 19 Desember 1986) is 'n Kanadese aktrise en skryfster. Sy is bekend vir haar rolle in die rolprent Story of Jen (2008) en in die televisiereekse The Plateaus (2015) en Schitt's Creek (2015).
Curt Bois
Curt Bois (5 April 1901 – 25 Desember 1991) was 'n Duitse akteur en regisseur. Hy was bekend vir sy rolle in die rolprente Casablanca (1942), Fortunes of Captain Blood (1950), Herr Puntila and His Servant Matti (1960), en Wings of Desire (1987).
Sterling Beaumon
Sterling Beaumon (gebore 2 Junie 1995) is 'n Amerikaanse akteur. Hy is bekend vir sy rolle in die televisiereekse Lost (2004), The Killing (2011), en Red Widow (2013).
William Ash (akteur)
William Ash (gebore 13 Januarie 1977) is 'n Engelse akteur. Hy is bekend vir sy rolle in die rolprente Mad About Mambo (2000), Until Death (2007), en Hush (2008), en in die televisiereeks Making Out (1989).
Nadia G
Nadia G (gebore 12 Mei 1980) is 'n Kanadese aktrise, vervaardiger, skryfster, en regisseuse. Sy is bekend vir haar rolle in die rolprent We Are the Menstruators (2017) en in die televisiereekse Bitchin' Kitchen (2010), Bite This with Nadia G (2014), en The Dinner Bash (2015).
Prinses Eugenie van York
Prinses Eugenie (Eugenie Victoria Helena; gebore 23 Maart 1990) is 'n lid van die Britse koninklike familie. Sy is die jonger dogter van Prins Andrew, Hertog van York, en Sarah, Hertogin van York. By geboorte was sy die sesde aanspraakmaker op die Britse troon en is nou 11de. Sy het 'n ouer suster, Beatrice.
Eugenie is in Portland Hospitaal, Londen, gebore. Sy was op skool by St George's School en Marlborough College voordat sy aan die Newcastle Universiteit gestudeer en 'n baccalaureusgraad in Engelse letterkunde en kunsgeskiedenis behaal het. Sy het by die veilingshuis Paddle8 aangesluit voordat sy 'n regisseurspos by die kunsgalery Hauser &amp; Wirth beklee het. Eugenie werk ook privaat saam met 'n aantal liefdadigheidsorganisasies, insluitend Children in Crisis en Anti-Slavery International.
In Oktober 2002 het die 12-jarige Eugenie 'n rugoperasie by die Royal National Ortopediese Hospitaal in Londen ondergaan om skoliose reg te stel; twee 12-duim titaniumstawe is in haar rug gesit. Sy het ten volle herstel en het nie enige verdere operasies ondergaan nie.
Eugenie ontvang geen toelae van die Privy Purse nie. Sy onderneem egter af en toe openbare afsprake, wat gewoonlik verband hou met die liefdadigheidsorganisasies wat sy ondersteun, insluitend die Teenage Cancer Trust en Children in Crisis. In 2018 het Children in Crisis saamgesmelt met Street Child, 'n liefdadigheidsorganisasie vir kinders wat in verskeie lande aktief is, met Eugenie wat steeds as 'n ambassadeur dien.
Ohridospongilla stankovici
Ohridospongilla stankovici is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Ohridospongilla. Die wetenskaplike naam van die spesie is die eerste keer geldig gepubliseer in 1984 deur Gilbert & Hadzische.
Maria di Grazia van Bourbon-Twee Sicilië
Prinses Maria Pia (Italiaanse naam: Maria delle Grazie Pia Chiara Anna Teresa Isabella Luitgarda Apollonia Agata Cecilia Filomena Antonia Lucia Cristina Caterina di Borbone ) (12 Augustus 1878 – 20 Junie 1973) was 'n prinses van Bourbon-Twee Sisiliës en prinses van Orléans-Braganza deur haar huwelik met prins Luiz van Orléans-Braganza.
Prinses Maria was die dogter van prins Alfonso van Bourbon-Twee Sisiliës, graaf van Caserta, en sy vrou, prinses Antonietta van Bourbon-Twee Sisiliës. Sy is gewoonlik “Maria Pia” genoem. Haar pa, die derde seun van koning Ferdinand II van die Twee Sisiliës, het die hoof van die koninklike Huis van die Twee Sisiliës geword met die dood van sy ouer broer, koning Francis II, in 1894. Ten tyde van sy geboorte was die Sisiliaanse koninklike familie egter reeds na Frankryk verban weens Italiaanse eenwording, wat in 1861 plaasgevind het.
Huwelik en kinders
Maria trou op 4 November 1908 in Cannes, Frankryk, met prins Luiz Maria van Orléans-Braganza, seun van prins Gaston van Orléans, graaf van Eu en sy vrou, Isabel, keiserlike prinses van Brasilië. Maria en Prins Luiz het drie kinders gehad:
Latere lewe
Prins Luís is in 1920 dood en laat Maria vir die res van haar lewe 'n weduwee agter. In 1922 het Maria die Brasiliaanse keiserlike familie na Brasilië vergesel vir die land se eeufeesviering van sy onafhanklikheid. Gedurende die reis het die graaf van Eu gesterf terwyl hy op haar skouer gelê het. Prinses Maria het verkies om saam met haar kinders in Frankryk te woon, waar hulle 'n beter opleiding kon kry. Sy is kort voor haar 95ste verjaardag by haar plattelandse huis in Mandelieu oorlede en is later saam met haar man by die Orléans Mausoleum by Dreux begrawe.
Ray Austin (regisseur)
Ray Austin (5 Desember 1932 – 17 Mei 2023) was 'n Engelse akteur, regisseur, en vervaardiger. Hy was bekend vir sy rolle in die televisiereekse The Avengers (1961), My Partner the Ghost (1969), Department S (1969), en Magnum, P.I. (1980).
Teresa Cristina
Teresa Cristina (14 Maart 1822 – 28 Desember 1889) was die keiserin-gemaal van keiser, vrou van Pedro II van Brasilië, wat van 1831 tot 1889 regeer het. Die prinses is per gevolmagtigde met Pedro getroud II in 1843. Haar eggenoot se verwagtinge is verhoog toe 'n portret aangebied is wat Teresa as 'n geïdealiseerde skoonheid uitgebeeld het, maar hy was ontevrede oor sy bruid se eenvoudige voorkoms op hul eerste ontmoeting later daardie jaar.
Die huwelik tussen Teresa en Pedro II Ek het nooit passievol romanties geword nie, alhoewel 'n band op grond van familie, wedersydse respek en voorliefde ontwikkel het. Die keiserin was 'n pligsgetroue eggenoot en het die keiser se standpunte onfeilbaar ondersteun en het nooit in die openbaar met haar eie sienings ingegryp nie.
Teresa, saam met die oorblywende lede van die Imperiale Familie, is in ballingskap gestuur ná 'n staatsgreep wat in 1889 deur 'n kliek weermagoffisiere uitgevoer is.
Die 17-jarige Pedro II was op sy beurt duidelik en groot teleurgesteld. Sy eerste indrukke was net van haar fisiese gebreke - en van hoeveel haar voorkoms verskil van die portret wat aan hom gestuur is. Fisies het sy donkerbruin hare en bruin oë gehad,   was kort, effens oorgewig, het met 'n uitgesproke slap geloop en, hoewel nie lelik nie, was sy ook nie mooi nie.
Carrie-Lynn Neales
Carrie-Lynn Neales is 'n Kanadese aktrise. Sy is bekend vir haar rolle in die televisiereekse Republic of Doyle (2010), Nikita (2010), en Seed (2013).
Nzingarivier
Die Nzingarivier is 'n rivier wat in KwaZulu-Natal in Suid-Afrika vloei. Dit is 'n sytak van die Umkomaasrivier wat verder stroomaf in die Indiese Oseaan uitmond.
Gareb
Gareb, "die Jitriet", is een van die 37 helde van koning Dawid wat in 2 Sam 23 van die Ou Testament van die Bybel genoem word.
Naharai
Naharai, "die Beërotiet, die wapendraer van Joab, die seun Seruja", is een van die 37 helde van koning Dawid wat in 2 Sam 23 van die Ou Testament van die Bybel genoem word.
Die lys van helde kom ook in 1 Kron 11 voor (1 Kron 11:).
Vogue (tydskrif)
Vogue is 'n Amerikaanse maandelikse mode-en-leefstyltydskrif wat oor baie onderwerpe handel, insluitende haute couture-mode, skoonheid, kultuur en leefstyl. Dit is gebaseer in One World Trade Center in die sakedistrik van Laer Manhattan. Dit is in 1892 as 'n weeklikse tydskrif begin en het jare later 'n maandblad geword. Sedert Vogue gestig is, het dit artikels oor talle akteurs, musici, modelle, atlete en ander vername sterre gehad. Die grootste uitgawe, in September 2012, was 900 bladsye dik.
Die Britse Vogue, wat in 1916 gestig is, was die eerste internasionale uitgawe, terwyl die Italiaanse weergawe, Vogue Italia, al die topmodetydskrif in die wêreld genoem is. Daar is tans 26 internasionale uitgawes.
Geskiedenis
180px|thumb|links|Die voorblad van Mei 1917 (Amerikaanse Vogue).
1892-1905: Vroeë jare
267px|thumb|Die opskrif wat vir die uitgawes van 1892 tot 1906 gebruik is. Arthur Baldwin Turnure, 'n Amerikaanse sakeman, het Vogue as 'n weeklikse koerant in New York gestig. Die eerste uitgawe het op 17 Desember 1892 verskyn. Van die begin af het die blad berig oor die New Yorkse hoër stand se "gebruike, vermaakbedrywighede, sosiale ontmoetings, die plekke wat hulle dikwels besoek en die klere wat hulle gedra het ... en almal wat soos hulle wou lyk en deel van hulle eksklusiewe sirkel wou word".
Die hooffokus van die tydskrif was mode, met artikels oor sport en sosiale geleenthede bygevoeg ter wille van die manlike lesers. Die blad het in dié tyd stadig gegroei.
1905-1920: Condé Nast
Condé Montrose Nast het Vogue in 1909 gekoop, drie jaar ná Turnure se dood, en die blad geleidelik laat groei. Hy het dit in 'n vrouetydskrif verander en in die 1910's oorsese uitgawes laat verskyn. Die prys is ook verhoog. Die tydskrif se getal publikasies en wins het drasties toegeneem onder Nast se bestuur. Sy teikenmark was steeds die ryk deel van die gemeenskap en dit het ook oor troues begin berig. Die Britse Vogue het in 1916 begin verskyn en die Franse Vogue in 1920.
1920-1970: Uitbreiding
Die tydskrif se intekeningsyfer het skerp gestyg tydens die Groot Depressie en weer in die Tweede Wêreldoorlog. In dié tyd het die bekende resensent en voormalige redakteur van Vanity Fair, Frank Crowninshield, as redakteur gedien nadat die uitgewer Condé Nast hom daarheen geskuif het.
In Julie 1932 het die Amerikaanse Vogue sy eerste kleurfoto op die voorblad geplaas. Dit is deur Edward Jean Steichen geneem en was van 'n swemster wat 'n strandbal omhoog hou.
Volgens Laird Borrelli het Vogue die afname in mode-illustrasies veroorsaak deurdat hulle in die laat 1930's geïllustreerde voorblaaie met foto's begin vervang het.
180px|thumb|links|Die uitgawe van 1 Oktober 1924. Nast was verantwoordelik vir die bekendstelling van kleurdrukwerk en dubbelbladartikels. Hy kry erkenning daarvoor dat hy Vogue tot met sy dood in 1942 in 'n "suksesvolle sake-onderneming" verander het, en in die "vrouetydskrif wat ons vandag ken".
Jim Beaver
Jim Beaver (gebore 12 Augustus 1950) is 'n Amerikaanse akteur, skrywer, en vervaardiger. Hy is bekend vir sy rolle in die televisiereekse Deadwood (2004), Supernatural (2005), Breaking Bad (2008), en Justified (2010).
Vogue (tydskrif)
1920-1970: Uitbreiding
Die Daves-tydperk van Vogue het in 1962 geëindig toe Diana Vreeland by die tydskrif aagesluit het: eers as mederedakteur en ná Daves se vertrek in Desember 1962, hoofredakteur. Die twee het heeltemal teenoorgestelde idees gehad. Daves het die beroemde verklaring gedoen dat mode opwindend, maar ook 'n ernstige saak is. Aan die ander kant het Vreeland geglo dit is "net vermaak", soos sy eenkeer aan die kunsdirekteur Alexander Liberman gesê het. Sy het die tydskrif 'n tydperk binnegelei van jeug en lewenskragtigheid, maar ook "oordaad, luukse en uitspattigheid".
In die 1960's, onder Diana Vreeland, het die tydskrif byval begin vind by die jong mense van die seksuele revolusie deur te fokus op meer kontemporêre mode en artikels wat seksualiteit openlik bespreek. Om dit reg te kry het Vogue sy dekking uitgebrei na boetieks in die East Village met sy kunstenaars, studente en hippies. Artikels is gedoen oor die gunstelinguithangplekke van mense soos die Andy Warhol-"superster" Jane Holzer. Die name van hulle modelle, soos Suzy Parker, Twiggy, Lauren Hutton, Veruschka en Marisa Berenson was op almal se lippe.
In 1973 het Vogue 'n maandtydskrif geword. Onder die hoofredakteur Grace Mirabella het die blad groot redaksionele en stilistiese veranderings ondergaan in reaksie op die veranderings in lewensteyl van sy teikenmark. Mirabella het gesê sy is gekies om Vogue te verander, want "vroue is nie daarin geïnteresseerd om te lees oor die koop van klere wat geen doel in hulle veranderende lewens dien nie". Sy is gekies om die tydskrif byval te laat vind by die vrye, werkende, "bevryde" vrou van die sewentigs. Sy het die tydskrif verander met die byvoeging van onderhoude, kunsonderwerpe en ernstige artikels oor gesondheid. Toe dié soort artikels in die 1980's trefkrag verloor, is Mirabella afgedank.
1988-tans: hoofredakteur Anna Wintour
thumb|160px|Wintour (foto: Ed Kavishe van Fashion Wire Press) dring dikwels daarop aan om op modevertonings apart van ander moderedakteurs te sit.
In Julie 1988, nadat Vogue lesers begin afstaan het aan die drie jaar oue vrouetydskrif Elle, is Anna Wintour as hoofredakteur aangestel. Wintour, wat bekend is vir haar tipiese voorkoms met 'n bobhaarsnit en donkerbril, het die tydskrif probeer red deur dit jonger en toegankliker te maak; sy het die fokus verskuif na nuwe en toeganklike begrippe van "mode" vir 'n breër publiek. Wintour se invloed het die tydskrif sy hoë sirkulasie laat behou, terwyl die personeel nuwe neigings ontdek het wat meer lesers kon bekostig.
Op haar eerste voorblad het sy byvoorbeeld 'n driekwartlengtefoto van die Israeliese model Michaela Bercu gehad met 'n Christian Lacroix-baadjie met juwele en 'n jean – iets heel anders as haar voorgangers se neiging om net die model se gesig te wys. Volgens The New York Times het dit beide die model se klere en haar liggaam belangrik gemaak. Soos die moderedakteur, Grace Coddington, in haar memoires geskryf het: Die voorblad "keur 'n demokratiese nuwe hoë/lae houding tot aantrek goed; dit voeg 'n bietjie jeugdige maar gesofistikeerde gewaagdheid by, en versier dit met 'n skeut vertroulike energie en dryfkrag wat dui op vinnig iewers kom. Dit was volkome Anna."
Wintour het haar doelwitte bly haal om Vogue van nuwe lewenskrag te voorsien en het van die tydskrif se grootste uitgawes gepubliseer. Die uitgawe van September 2004 was 832 bladsye dik, toe die grootste nog vir 'n maandtydskrif. Wintour is steeds hoofredakteur van die Amerikaanse Vogue.
Ira
Ira, "die Jitriet", is een van die 37 helde van koning Dawid wat in 2 Sam 23 van die Ou Testament van die Bybel genoem word.
Vogue (tydskrif)
1988-tans: hoofredakteur Anna Wintour
Die kontras tussen Wintour se visie en dié van haar voorgangers word deur beide haar kritici en verdedigers as treffend beskryf. Amanda Fortini, 'n mode- en stylbydraer tot die tydskrif Slate, meen haar beleid was voordelig vir Vogue en het dit gered van wat sommige kritici die tydskrif se "beige jare" genoem het.
Ira
Die lys van helde kom ook in 1 Kron 11 voor (1 Kron 11:).
Oncosclera asiatica
Oncosclera asiatica is 'n gewone sponsspesie uit die familie van die Potamolepidae. Die wetenskaplike naam van die spesie is die eerste keer geldig gepubliseer in 2012 deur Manconi & Ruengsawang.
Vogue (tydskrif)
1988-tans: hoofredakteur Anna Wintour
Die destyds 38-jarige Wintour was voorheen hoofredakteur van die Britse Vogue en van House & Garden. Sy was bekend vir haar goeie visuele sin en haar vermoë om 'n tydskrif reg te ruk. Deur haar loopbaan was Wintour bekend as koud en moeilik om mee saam te werk. In 'n artikel op Biography.com erken Wintour sy is "baie gedrewe" deur wat sy doen en sê sy: "Ek is vir seker baie mededingend. Ek hou van mense wat die beste lewer wat hulle kan, en as dit jou 'n perfeksionis maak, dan is ek dalk een."
Ixoporivier
Die Ixoporivier (of Xohbo) is 'n rivier wat in KwaZulu-Natal in Suid-Afrika vloei. Dit is 'n sytak van die Umkomaasrivier wat verder stroomaf in die Indiese Oseaan uitmond.
Algarve
Algarve is die mees suidelike streek van Portugal. Naas Lissabon en die Madeiraeilande, is dit ook die land se derde rykste streek. Die streek se hoofstad is Faro.
Algarve word in die noorde deur die provinsie Alentejo begrens, aan die oostekant deur die Rio Guadiana, 'n grensrivier met Spanje en aan die suide- en westekant deur die Atlantiese Oseaan.
Die naam Algarve is uit die tyd van die Moorse besetting van die Iberiese Skiereiland afkomstig, die streek is toe "Gharb al-Ândalus" of ook "die weste van Andalusië" genoem. Die Arabiese "Al-Gharb" beteken "die weste".
Vuurseekastaiing
Die Vuurseekastaiing (Astropyga radiata) is 'n seekastaiing wat in die westelike Stille Oseaan asook die Indiese Oseaan voorkom, meer spesifiek die kus van Oos-Afrika tot by die noorde van KwaZulu-Natal. Die kastaiing word tot 200 mm groot en is 'n groot spesie. Die kleur kan wissel van geel tot rooi tot donkerbruin. Die stekels is buitengewoon lank. Die v-vormige spasies tussen die stekels is gewoonlik oranje met helder blou kolletjies wat strek van die mond tot by die anus.
Algarve
Algarve beslaan die hele breedte van die land se suidkus. Hierdie kusgebied het 'n belangrike internasionale toeristebestemming geword, wat met rotsagtige kuslandskappe en lang sandstrande spog. Die belangrikste stede is Portalegre, Évora, Beja, Faro en Lagos. Die belangrikste rivier in Algarve is die Rio Guadiana, wat gedeeltelik ook die grens met Spanje vorm. Die flora in die gebied, veral vetplante (sukkulente), is goed by hitte en droogtes aangepas.
Vuurseekastaiing
Die seedier leef op riwwe in water wat tot 70m diep is, meestal in strandmere en baaie sanderige, rommelagtige gebiede. Hulle leef in groepe saam en vorm groter groepe wanneer daar kuit geskiet word. Die seedier leef saam met sekere garnale, krappe, en jong vissies. Hulle vreet alge. Wanneer gevaar dreig kan die seedier die hoek van die stekels verander na die rigting van die dreigement.
Incheon Internasionale Lughawe
Incheon Internasionale Lughawe (IATA: ICN, ICAO: RKSI) (Koreaans: 인천 국제 공항) is die grootste lughawe in Suid-Korea, die primêre lughawe in diens van die Seoel Nasionale hoofstadgebied, en een van die grootste en besigste lughawens ter wêreld. Die Internasionale Lughaweraad het dit vir sewe jaar agtereenvolgens (2005-2012) aangewys as die beste lughawe in die wêreld. Die lughawe het 'n gholfbaan, 'n spa, private slaapkamers, ysskaatsbaan, 'n kasino, binnenshuise tuine en 'n museum van die Koreaanse kultuur.
Die lughawebestuur beweer dat die gemiddelde vertrektyd slegs 19 minute duur (die wêreldwye bedryfsgemiddeld is 60 minute) en aankoms slegs 12 minute (gem. 45 minute wêreldwyd), dit maak dit een van die vinnigste lughawens in die wêreld vir doeaneverwerking. Die belastingvrye winkelsentrum is ook deur Business Traveler as die wêreld se beste aangewys vir drie jaar agtereenvolgens in 2012. Incheon Internasionale Lughawe beweer ook dat dit net 'n 0,0001% verkeerde-hanteringskoers vir bagasie het.
Incheon Internasionale Lughawe is 48 km (30 myl) wes van Seoul, die hoofstad en grootste stad van Suid-Korea, geleë en is die belangrikste sentrum vir Korean Air, Asiana Airlines, Air Jeju en Polar Air Cargo. Die lughawe dien as 'n sentrum vir internasionale burgerlike lugvervoer en vragverkeer in Oos-Asië. Incheon Internasionale Lughawe is tans Asië se agtste besigste lughawe in terme van passasiersgetalle en die wêreld se vierde besigste lughawe vir vragverkeer. In 2019 het 71 169 516 passasiers die lughawe gebruik.
Die lughawe het vroeg in 2001 vir besigheid geopen om die ouer Gimpo Internasionale Lughawe te vervang, wat nou meestal binnelandse bestemmings bedien asook pendelvlugte na alternatiewe lughawens in China, Japan en Taiwan.
Abiogenese
In biologie is abiogenese of die oorsprong van lewe die natuurlike proses waardeur lewe, soos eenvoudige organiese verbindings, uit nie-lewende materie ontstaan het. Alhoewel die besonderhede van hierdie proses nog onbekend is, is die heersende wetenskaplike hipotese dat die oorgang van nie-lewende na lewende entiteite nie 'n enkele gebeurtenis was nie, maar 'n evolusionêre proses van toenemende kompleksiteit wat molekulêre selfreplikasie, selfsamestelling, outokatalise, en die opkoms van selmembrane behels het. Alhoewel die voorkoms van abiogenese nie omstrede is onder wetenskaplikes nie, word die moontlike meganismes daarvan swak verstaan. Daar is verskeie beginsels en hipoteses vir hoe abiogenese kon plaasgevind het.
Nhlavini
Die Nhlavinirivier is 'n rivier wat in KwaZulu-Natal in Suid-Afrika vloei. Dit is 'n sytak van die Umkomaasrivier wat verder stroomaf in die Indiese Oseaan uitmond.
Abiogenese
Doel
Die studie van abiogenese het die doel om vas te stel hoe chemiese reaksies aanleiding gegee het tot lewe onder toestande wat opvallend verskil van dié op die Aarde vandag. Dit gebruik hoofsaaklik idees uit biologie, chemie en geofisika, met meer onlangse benaderings wat 'n sintese van al drie probeer maak sowel as astrobiologie, biochemie, biofisika, geochemie, molekulêre biologie, oseanografie en paleontologie.
Chemie van lewe
Lewe funksioneer deur die gespesialiseerde chemie van koolstof en water, en bou grootliks op vier sleutelfamilies van chemikalieë: lipiede (selmembrane), koolhidrate (suikers, sellulose), aminosure (proteïenmetabolisme) en nukleïensure (DNS en RNS). Enige suksesvolle teorie van abiogenese moet die oorsprong en interaksies van hierdie klasse molekules verduidelik. Baie benaderings tot abiogenese ondersoek hoe selfrepliserende molekules, of hul komponente, ontstaan ​​het. Navorsers dink oor die algemeen dat die huidige lewe van 'n RNS-wêreld begin het. Die skrywers van "The Origin of an RNA world" sê "Die voorstel dat lewe op aarde uit 'n RNS-wêreld ontstaan het, word algemeen aanvaar." Daar is ander selfrepliserende molekules wat RNS moontlik voorafgegaan het en ook kandidate kan wees.
Die Miller-Urey-eksperiment
Die klassieke Miller-Urey-eksperiment van 1952 en soortgelyke navorsing het getoon dat die meeste aminosure, die chemiese bestanddele van die proteïene wat in alle lewende organismes gebruik word, uit anorganiese verbindings gesintetiseer kan word onder toestande wat bedoel is om dié van die vroeë Aarde te herhaal. Verskeie eksterne energiebronne kan hierdie reaksies veroorsaak het, insluitend weerlig en bestraling. Ander benaderings (bv. die "metabolisme-eerste"-hipoteses) fokus daarop om te verstaan ​​hoe katalise in chemiese stelsels op die vroeë Aarde die voorlopermolekules kon verskaf het wat nodig is vir selfreplikasie.
Nasa
Die NASA-strategie oor abiogenese poog om interaksies, intermediêre strukture en funksies, energiebronne en omgewingsfaktore te identifiseer wat bygedra het tot die diversiteit, seleksie en replikasie van evolueerbare makromolekulêre stelsels. Die koms van polimere wat kon repliseer, genetiese inligting stoor en eienskappe toon onderhewig aan seleksie was waarskynlik 'n kritieke stap in die opkoms van prebiotiese chemiese evolusie.
Hiddai
Hiddai, "uit Nahale-Gaäs", is een van die 37 helde van koning Dawid wat in 2 Sam 23 van die Ou Testament van die Bybel genoem word.
Ronald Baddiley
Ronald Baddiley (31 Augustus 1922 – 29 November 1986) was 'n Engelse akteur. Hy was bekend vir sy rolle in die rolprent The Rise and Rise of Michael Rimmer (1970) en in die televisiereekse The Other Man (1956), The Machine Breakers (1957), en Crown Court (1972).
Benaja
Benaja, "die Pirhatoniet", is een van die 37 helde van koning Dawid wat in 2 Sam 23 van die Ou Testament van die Bybel genoem word.
Die lys van helde kom ook in 1 Kron 11 voor (1 Kron 11:).
Wilhelm Borchert
Wilhelm Borchert (13 Maart 1907 – 1 Junie 1990) was 'n Duitse akteur en skrywer. Hy was bekend vir sy rolle in die rolprente Murderers Among Us (1946) en Stalingrad: Dogs, Do You Want to Live Forever? (1959).
Babiana secunda
Babiana secunda is 'n meerjarige blomplant en geofiet wat tot die genus Babiana behoort. Die spesie is endemies aan die Wes-Kaap en kom van Hopefield tot by Paarl voor. Dit vorm deel van die fynbos en renosterveld. Daar is net drie van 47 subpopulasies oor, die res het almal verlore gegaan as gevolg van ontwikkeling op die Kaapse Vlakte en die aanplant van boorde en wingerde in die Swartland. Die oorblywende geskikte renosterveld wat beskikbaar is vir die plant is kleiner as 10 km².
Mirt
Die takke en blomme het 'n aromatiese reuk en word by Joodse feeste gebruik. By die Grieke was die plant gewyd aan Afrodite en kranse van mirt is gebruik by die Olimpiese Spele.
Ray Alexander Simons
Ray Alexander Simons (née Alexandrowich; 1913–2004) was 'n Suid-Afrikaanse aktivis, feminis en sosialis wat 'n beduidende rol in die organisering van swart vakbonde gespeel het. Die ANC het die Isithwalandwe-prys in 2004 aan haar toegeken vir haar bydrae tot die vryheidstryd.
Beknopte biografie
Rachel Esther Alexandrovich is op 12 Januarie 1913 in Letland gebore. Sy kom op 6 November 1929 as 15-jarige Joodse vlugteling in Suid-Afrika aan. Vyf dae later sluit sy by die Kommunistiese Party aan.
In 1937 trou sy met Eli Weinberg, maar hulle skei en sy trou in 1941 met prof. Jack Simons, 'n toegewyde kommunis en dosent in Afrika Studies.
Sy was verbind tot die opheffing van vroue en was 'n medestigter van die Federasie van Suid-Afrikaanse Vroue (FEDSAW) in 1954 (saam met Helen Joseph, Lilian Ngoyi en Florence Mkhize). Sy het ook met die opstel van die Vrouemanifes, wat later in die Vryheidsmanifes opgeneem is, gehelp.
Simons word in 1952 deur die destydse regering ingeperk en wyk in 1965 na Zambië uit. In 1969 word sy en haar man (as die eerste blankes) genader om by die ANC aan te sluit. Sy het opleiding by Umkhonto we Sizwe, 'n deel van die ANC se militêre vleuel, in hulle vrouebataljon ontvang. Die omvang van haar betrokkenheid in die gewapende stryd is egter onbekend. In 1990 word sy en haar man die eerste politieke uitgewekenes om na Suid-Afrika terug te keer.
Sy was 'n medeskrywer aan die boek, Class and Colour in South Africa: 1850–1950, 'n ontleding van hoe klas en ras Suid-Afrika se politieke en maatskaplike landskap gevorm het.
Simons is op 12 September 2004, op 91-jarige ouderdom, oorlede.
Milena Dravić
Milena Dravić (5 Oktober 1940 — 14 Oktober 2018) was 'n Serwiese aktrise.
Lothenirivier
Die Lothenirivier is 'n rivier wat in KwaZulu-Natal in Suid-Afrika vloei. Dit is 'n sytak van die Umkomaasrivier wat verder stroomaf in die Indiese Oseaan uitmond.
Prins Gaston
Prins Gaston is gebore as Louis Philippe Marie Ferdinand Gaston van Orléans (Portugees: Luís Filipe Maria Fernando Gastão de Orleães) op 28 April 1842 in Neuilly-sur-Seine, 'n voorstad van Parys, by die Château de Neuilly. Gaston was 'n lid van die Franse koninklike familie en het tot die Huis van Orléans behoort, 'n kadettak van die Huis van Bourbon, wat op sy beurt aan die Capetian Dinasty behoort het. Hy was 'n eerste neef van beide die Britse monarg koningin Victoria en van haar man Albert, Prince Consort, deur sy ma, prinses Victoria van Sakse-Coburg en Gotha.
Na jare met probleme op die grens met Marokko wat veroorsaak is deur voortdurende aanvalle op Spaanse stede deur Marokkaanse seerowers, het Spanje oorlog teen Marokko verklaar. Die jong Gaston is as 'n ondergeskikte offisier gestuur om aan die Spaanse magte se kant aan die konflik deel te neem. Die Spaanse weermag het uit meer as 40 000 soldate bestaan, terwyl die Marokkaanse troepe sowat 140 000 man getel het.
Gaston en Isabel het op hul wittebrood in Europa gereis toe Paraguayaanse magte die Brasiliaanse provinsies Mato Grosso en Rio Grande Do Sul binnegeval het.
Op 15 November 1889 is die Republiek in Brasilië geproklameer. Die keiserlike familie is in ballingskap gedwing, eers in Portugal en later na Normandië, waar hulle hul by die Château d'Eu gevestig het.
Dit was eers in 1921 (reeds as wewenaar) dat die graaf van Eu uiteindelik sy voet terug in Brasilië kon sit. By hierdie geleentheid het hy die lyke van sy skoonouers gekry om in die Imperial Mausoleum van die katedraal van Petrópolis te begrawe. Die volgende jaar, op 28 Augustus 1922, het die graaf van Eu aan natuurlike oorsake ter see langs die kus van Brasilië gesterf, tydens 'n reis wat hom sou terugneem na Brasilië om die eerste eeufees van onafhanklikheid te vier.
Christopher Henshilwood
Christopher Stuart Henshilwood is 'n Suid-Afrikaanse argeoloog. Hy is sedert 2007 professor in Afrika-argeologie aan die Universiteit van Bergen en sedert 2008 professor aan die Universiteit van die Witwatersrand en voorsitter van "Die Oorsprong van Moderne Menslike Gedrag" van die Universiteit van die Witwatersrand. Henshilwood het internasionaal bekend geword vanweë sy opgrawings in die Blombosgrot, waar - volgens sy studie wat in 2002 gepubliseer is - die oudste bekende werke van die mensdom ontdek is. Henshilwood en sy werk het op National Geographic en CNN Inside Africa verskyn.
Opvoeding en loopbaan
Henshilwood het sy BA (met lof in Argeologie) aan die Universiteit van Kaapstad in 1989 voltooi. Daarna het hy sy BA.Hons (met lof) aan die Universiteit van Kaapstad in 1990 en sy PhD (Argeologie) aan die Universiteit van Cambridge in 1995 voltooi. Sy PhD profskif is getiteld "Holocene archaeology of the coastal Garcia State Forest, southern Cape, South Africa". Hy het van 1996 tot 1997 'n postdoktorale navorsingsgenootskap aan die Universiteit van Kaapstad voltooi.
Samuel Alito
Samuel Anthony Alito Jr. (1 April 1950, Trenton) is 'n Amerikaanse regsgeleerde van Italiaanse afkoms wat tans as mede-regter van die Federale Hooggeregshof van die Verenigde State dien.
Hy studeer aanvanklik aan Princeton-universiteit, en later vanaf 1972 tot 1976 aan Yale-universiteit in Connecticut. Daarna dien hy as regsadviseur vir 'n aantal regters en aanklaers in New Jersey en Pennsilvanië.
Chemielaboratorium
In 'n chemielaboratorium word navorsing gedoen en ondersoeke uitgevoer in belang van die chemiese nywerheid of die chemiese wetenskap. Daar word reaksies bestudeer, stowwe ontleed om hul samestelling vas te stel, fisiese eienskappe gemeet, materiale getoets en soms ook werk van biologiese aard gedoen, byvoorbeeld met proefdiere. Chemielaboratoriums kan gewoonlik in verskillende groepe ingedeel word, bv. navorsingslaboratoriums, opleidingslaboratoriums en roetinelaboratoriums. In sommige groot laboratoriums word hierdie groepe as verskillende afdelings ingedeel. Baie mense koppel 'n chemielaboratorium aan die beeld van die ou alchemiste wat geheimsinnige stowwe bymekaargegooi, towerwoorde uitgespreek en indrukwekkende chemiese reaksies veroorsaak het.
Samuel Alito
Alito is 'n praktiserende Katoliek. Hy en sy vrou Martha woon in West Caldwell, New Jersey. Hulle het twee kinders.
Tydens 2020 se bestrede presidensiële verkiesing het Regter Alito gelas dat stembriewe in Pennsilvanië wat na 3 November 2020 (stemdag) ontvang is apart gehou moet word van die stembriewe wat voor dié datum ontvang is. .
Chemielaboratorium
Laboratoriums van hierdie aard ontvang omtrent elke uur monsters en daar word nagskofte gewerk, want enige afwyking in ŉ proses moet onmiddellik reggestel word. Daar is ŉ magdom verskillende soorte nywerhede en elke nywerheid sal sy laboratorium volgens sy eie behoeftes aanpas. In die petrochemiese bedryf (byvoorbeeld Sasol) word hoofsaaklik met organiese stowwe gewerk sover dit die finale produk aangaan, en so ŉ roetine laboratorium sal dus meer op die organiese chemie ingestel wees. Verwante bedrywe kan egter met anorganiese of fisiese prosesse doenig wees, en dit is moontlik dat ŉ fabriek meer as een laboratorium kan hê.
Die yster- en staalbedryf werk hoofsaaklik met metale, en hier sal ŉ roetine laboratorium meer konsentreer op anorganiese chemie wat die kwaliteit van die finale produk betref. In die farmaseutiese bedryf speel die laboratorium ŉ belangrike rol. Daar word gedurig na nuwe en beter medisynes gesoek en dikwels word nuwe verbindings verkry deur geringe veranderings aan te bring. Die werk word dikwels deur heelwat literatuurstudie en teoretiese berekeninge voorafgegaan en dit is nie sommer ŉ kwessie van probeer en tref nie. In die navorsingslaboratorium word die eienskappe van chemiese stowwe ondersoek en die atoom- en molekulêre strukture daarvan bestudeer. In die toepassingslaboratorium word na toepassings vir ŉ produk gesoek en ook na metodes om ŉ produk vir ŉ bepaalde toepassing te verbeter. ŉ Klein verandering in die samestelling of struktuur, of die byvoeging van ŉ sekere stof, kan ŉ verbetering teweegbring. ŉ Tipiese voorbeeld van so ŉ nywerheid is die verfindustrie.
In ŉ dienslaboratorium word toegepaste navorsing gedoen om praktiese probleme op te los. Voorbeelde van sulke probleme is: lastige neweprodukte in ŉ proses, kwaliteit wat nie konstant bly nie en ŉ te lae opbrengs van ŉ proses. Soms is dit nodig om die probleem na die navorsingslaboratorium te verwys ten einde meer inligting in te win.
Samuel Alito
Regter
Regter Alito is in 1990 deur president George HW Bush aangestel om in die federale appèlhof vir die deelstate van Pennsilvanië, Delaware en New Jersey (die 3rd circuit) te dien; hy was aldaar bekend om sy konserwatiewe sienings. Hy het dikwels nie saamgestem met die ander drie regters nie. Sy regspraak toon ooreenkomste met die van die ontslape hooggeregshofregter Antonin Scalia: hul konserwatiewe interpretasie van die Grondwet, met die klem op die oorspronklike bedoeling van die teks, en hul gesamentlike Italiaanse oorsprong, het veroorsaak dat sommige regslui aan die appèlhof aan hom die bynaam "Scalito" (klein Scalia) gegee het.
Chemielaboratorium
Dan is daar ook die opleidingslaboratorium. Dit word by skole, kolleges en universiteite aangetref en word gebruik om bekende chemiese en fisiese wette en verskynsels te demonstreer. Weens finansiële oorwegings word die chemiese en die fisiese laboratorium dikwels geïntegreer en vorm hulle ŉ eenheid. Laboratoriumapparaat het die afgelope paar dekades vinnig ontwikkel. Die glasware het nie veel verander nie, behalwe dat die meetinstrumente akkurater geword het. Die ou tweepanweegskaal moes plek maak vir moderne outomatiese weegskale wat vinnig en akkuraat is. Lugversorging en beter ventilasie het die moderne laboratorium veiliger gemaak vir die mense wat daarin werk.
Samuel Alito
Regter
In verband met die praktyk van aborsie stem hy in 1991 daarteen om 'n wet in Pennsilvanië ongrondwetlik te verklaar wat vereis dat 'n getroude vrou wat 'n aborsie wil hê, haar man daarvan in kennis moet stel (sien Planned Parenthood v. Casey). Die hooggeregshof het egter later wel beslis dat hierdie wet ongrondwetlik is.
In 2000 het hy ander regters gevolg in 'n besluit om 'n wet in New Jersey wat verband hou met laat vrugafdrywing ongrondwetlik te verklaar. Die hof het beslis dat die staat uitsonderings moet verskaf vir gevalle waar die gesondheid van vroue in gevaar gestel word. Dit hou verband met die hooggeregshofsaak van Stenberg v. Carhart uit 2000 waarin 'n wet van die deelstaat Nebraska ongeldig verklaar is omdat dit nie vir daardie uitsondering voorsiening gemaak het nie.
Benoeming tot die Hooggeregshof
Op 31 Oktober 2005 het George W. Bush Alito as hooggeregshofregter in Washington DC ter vervanging van regter Sandra Day O'Connor benoem. Die Senaat se judisiële komitee het hom op 24 Januarie 2006 aanbeveel. Hy het die steun van die tien Republikeine in hierdie komitee ontvang, terwyl die agt Demokratiese komiteelede teen sy kandidatuur gestem het.
Die destydse demokratiese senatore John Kerry en Edward Kennedy het op die nippertjie probeer om nog 'n stemming oor Alito te blokkeer deur die filibuster te gebruik. Hierdie prosedure vereis 41 stemme vir die afsluiting van 'n debat. Die Republikeine het egter reeds in Mei gedreig om die nuclear option (of grondwetlike opsie) te gebruik, wat die Demokrate van die geleentheid sou ontneem om die filibuster te gebruik.
'n Konfrontasie hieroor is egter voorkom deur 'n kompromie tussen 14 senatore, waarin sewe Demokrate beloof het om die filibuster slegs in buitengewone omstandighede te gebruik, met sewe Republikeine wat belowe het om teen die nuclear option te stem. Die senatore is die "gang of fourteen" genoem, en sonder hulle was daar derhalwe nie 'n meerderheid vir die nuclear option of die filibuster nie.
Uiteindelik het die "gang of fourteen" besluit dat Alito se benoeming nie 'n filibuster regverdig nie. Die poging om 'n stemming oor Alito te blokkeer, misluk dus op 30 Januarie 2006, met 72 stemme teen 25 ten gunste van die afsluiting van die debat. Die volgende dag is Alito se aanstelling met 58 teenoor 42 stemme deur die Senaat van die Verenigde State bevestig.
Hooggeregshof
In sy eerste beslissing stem Alito saam met die meerderheid van die hof teen die uitstel van die teregstelling van 'n man uit Missouri wat aangevoer het dat teregstelling deur dodelike inspuiting ongrondwetlik kan wees. Regters John Roberts, Antonin Scalia en Clarence Thomas het gestem om die uitstel op te hef, wat van groot belang was, aangesien daar algemeen verwag is dat Alito by laasgenoemde regters sou aansluit. President Bush het tydens sy presidensiële veldtogte beloof om regters soos Scalia en Thomas, twee gunstelinge van die konserwatiewe beweging, aan te stel.
Jackson Beck
Jackson Beck (23 Julie 1912 – 28 Julie 2004) was 'n Amerikaanse akteur. Hy was bekend vir sy rolle in die rolprente Take the Money and Run (1969) en Radio Days (1987), en in die televisiereekse Tom Corbett, Space Cadet (1950) en The New Adventures of Superman (1966).
Oncosclera atrata
Oncosclera atrata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Oncosclera en tot die familie Potamolepidae. Die wetenskaplike naam van die spesie is die eerste keer geldig gepubliseer in 1973 deur Bonetto & Ezcurra de Drago.
Heleb
Heleb, "die seun van Baäna, die Netofatiet", is een van die 37 helde van koning Dawid wat in 2 Sam 23 van die Ou Testament van die Bybel genoem word.
Die lys van helde kom ook in 1 Kron 11 voor (1 Kron 11:32).
Ittai
Ittai, "die seun van Ribai, uit Gibea van die kinders van Benjamin", is een van die 37 helde van koning Dawid wat in 2 Sam 23 van die Ou Testament van die Bybel genoem word.
Die lys van helde kom ook in 1 Kron 11 voor (1 Kron 11:32).
David Bailie
David Bailie (gebore 4 Desember 1937) is 'n Engelse akteur. Hy is bekend vir sy rolle in die rolprente Gladiator (2000), Pirates of the Caribbean: The Curse of the Black Pearl (2003), Pirates of the Caribbean: Dead Man's Chest (2006), en Pirates of the Caribbean: At World's End (2007).
Zelda la Grange
Zelda la Grange is die voormalige privaatsekretaresse van Nelson Mandela. Sy het nie net sekretariële werk vir hom gedoen nie, maar was ook sy woordvoerder, reisgenoot en 'n vertroueling wat 19 jaar saam met hom gewerk het.
Riverton
Riverton is 'n nedersetting en terrein van die pompstasie vir die Kimberley waterwerke en geleë aan die Vaalrivier. Vroeër was daar na diamante gedelf in die omgewing. Dit is ook 'n gewilde naweekoord.
Zelda la Grange
Biografie
La Grange is op 29 Oktober 1970 in Pretoria, Suid-Afrika gebore. Haar vader was 'n uitvoerende bestuurder by Suid-Afrikaanse brouerye en het later sy eie slaghuis bedryf. Haar moeder was 'n onderwyseres. Beide haar ouers was nasionaliste. Hulle het in Wonderboom-Suid gewoon, waar sy op 20-jarige ouderdom vir die eerste keer van Mandela se bestaan te wete gekom het.